Onu da qeyd edim ki, bu dəyişiklik, yəni bu vəsiqələrin verilməsi 1988-89-cu illərdə Ermənistan SSRİ-dən öz ata-baba yurdlarından deportasiya olunmuş soydaşlarımıza şamil edilmir. Çünki onlar Azərbaycan Respublikasının vətəndaşlığını alıblar. Onlarda Azərbaycan Respublikasının vətəndaşlıq vəsiqəsi və pasportları vardır. Bu yalnız digər ölkələrdən Azərbaycan Respublikasına gəlmiş, vətəndaşlığı olmayan şəxslərə aiddir. Söhbət onların Azərbaycan Respublikasında yaşamasını və respublikadan kənarda hərəkət etməsini təmin etmək üçün verilən vəsiqədən gedir. Qanun layihəsi Sosial siyasət komitəsinin 11 mart tarixli iclasında müzakirə olunmuş və Məclisə tövsiyə edilmişdir. Xahiş edirəm, layihəyə səs verəsiniz. Sağ olun.